Mi akken yimɣur deg leɛmer, iḥulfa Ɛebd Llah belli ila ad yestaɛfu, ad yekkes ɣef uqerru-is lehmum, mi yuɣal yesɛa lfareɣ yemmekta-d Ccixx Ɛebd Slam, iḥulfa s leḥya d tindemmit, yeggul ad yerzu fell-as, idaɛu i Rebbi ad t-yaf di ṣṣaḥa igerzen, iruḥ yeqṣed lqahwa n tɣeṭṭen, iheyya iman-is ad yeḍleb smaḥ, iwala deg lqahwa-nni ɣet ubeddel i d-yellan deg-s ama deg yifutayen neɣ deg yixeddemen, maca akken iwala ur d-yufi ara ameddakkel-is dɣa din din iban-as-d yiwen wergaz d amɣar, yeṭṭef ssebḥa deg ufus-is, yenna-as belli yessen axxam-is s ccix , lǧameɛ kan, maca iɛewwiqen-agi akk ur tesḥebsen ara ɣef wayen yebɣa ad yexdem, yeṭṭef abrid-is ɣer ccix n lǧameɛ, tuɣ yesselḥay-it uḥulfu i as-yeqqaren belli ad iruḥ war tuɣalin.